ระเบียบมหาวิทยาลัยเทคโนโลยีราชมงคลพระนครระเบียบมหาวิทยาลัยเทคโนโลยีราชมงคลพระนครว่าด้วยการรับ -จ่ายเงินเพื่อจัดการศึกษาหลักสูตรครุศาสตร์อุตสาหกรรมมหาบัณฑิต (ภาคสมทบ)ในโครงการความร่วมมือระหว่างมหาวิทยาลัยเทคโนโลยีราชมงคลพระนครกับมหาวิทยาลัยเทคโนโลยีพระจอมเกล้าธนบุรีพ.ศ. ๒๕๕๐[๑] โดยที่มหาวิทยาลัยเทคโนโลยีราชมงคลพระนครได้จัดให้มีการศึกษาระดับมหาบัณฑิตด้านครุศาสตร์อุตสาหกรรมเพื่อรองรับการขยายตัวทางการศึกษา และให้บริการต่อสังคมและผู้ประกอบการอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และมติสภามหาวิทยาลัยเทคโนโลยีราชมงคลพระนครในการประชุมครั้งที่ ๓/๒๕๕๐ เมื่อวันที่ ๕ กุมภาพันธ์ ๒๕๕๐ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบมหาวิทยาลัยเทคโนโลยีราชมงคลพระนครว่าด้วยการรับ - จ่ายเงินเพื่อจัดการศึกษาหลักสูตรครุศาสตร์อุตสาหกรรมมหาบัณฑิต(ภาคสมทบ)ในโครงการความร่วมมือระหว่างมหาวิทยาลัยเทคโนโลยีราชมงคลพระนครกับมหาวิทยาลัยเทคโนโลยีพระจอมเกล้าธนบุรีพ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่ปีการศึกษา๒๕๔๙ เป็นต้นไปข้อ ๓ ในระเบียบนี้มหาวิทยาลัย หมายความว่า มหาวิทยาลัยเทคโนโลยีราชมงคลพระนครอธิการบดี หมายความว่าอธิการบดีมหาวิทยาลัยเทคโนโลยีราชมงคลพระนครคณะ หมายความว่า คณะครุศาสตร์อุตสาหกรรมคณบดี หมายความว่า คณบดีคณะครุศาสตร์อุตสาหกรรมนักศึกษา หมายความว่าผู้เข้ารับการศึกษาหลักสูตรครุศาสตร์อุตสาหกรรมมหาบัณฑิตข้อ ๔ เงินรายได้ในโครงการความร่วมมือพัฒนาระบบบัณฑิตศึกษาระหว่างมหาวิทยาลัยเทคโนโลยีราชมงคลพระนครกับมหาวิทยาลัยเทคโนโลยีพระจอมเกล้าธนบุรี เป็นค่าสนับสนุนการจัดการศึกษาร้อยละ ๒๐จากจำนวนนักศึกษาที่ลงทะเบียนในโครงการความร่วมมือระหว่างมหาวิทยาลัยเทคโนโลยีพระจอมเกล้าธนบุรีกับมหาวิทยาลัยเทคโนโลยีราชมงคลพระนครข้อ ๕ การจัดการศึกษาตามระเบียบนี้ให้มีคณะกรรมการอำนวยการและคณะกรรมการดำเนินงานตามที่อธิการบดีแต่งตั้ง ดังนี้(๑) คณะกรรมการอำนวยการจำนวนไม่เกิน ๔ คน ประกอบด้วยอธิการบดีเป็นประธานรองอธิการบดี ผู้อำนวยการกองคลังหรือผู้ดำรงตำแหน่งอื่นตามที่อธิการบดีมหาวิทยาลัยเห็นสมควรเป็นกรรมการ(๒)คณะกรรมการดำเนินงานแต่งตั้งจากบุคลากรของมหาวิทยาลัยเทคโนโลยีราชมงคลพระนครคณะครุศาสตร์อุตสาหกรรมมีจำนวนไม่เกิน ๖ คนข้อ ๖ ให้คณบดีหรือผู้อำนวยการวิทยาเขตเทเวศร์มีอำนาจแต่งตั้งบุคลากรให้ปฏิบัติงานเกี่ยวกับการดำเนินการตามระเบียบนี้ข้อ ๗ เงินรายรับตามข้อ ๔ที่จัดเก็บได้ในแต่ละภาคการศึกษาให้ดำเนินการ ดังนี้(๑) นำส่งมหาวิทยาลัยไม่น้อยกว่าร้อยละ ๒๐(๒) ใช้จ่ายในการดำเนินงานไม่เกินร้อยละ ๘๐ข้อ ๘ รายจ่ายในการดำเนินการจัดการศึกษาให้เบิกจ่ายได้ ดังต่อไปนี้(๑) คณะกรรมการอำนวยการให้ได้รับค่าตอบแทนเป็นรายภาคการศึกษาไม่เกินวงเงินของเงินรายรับที่นำส่งมหาวิทยาลัยตามข้อ๗ (๑) ดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการคนละ ไม่เกิน ๓,๕๐๐ บาท(๒) คณะกรรมการดำเนินงานให้ได้รับค่าตอบแทนเป็นรายเดือนไม่เกินร้อยละ ๑๕ ของเงินรายรับ ตามข้อ ๗ (๒) (ก) ที่จัดเก็บในแต่ละปีการศึกษาดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการคนละ ไม่เกิน ๓,๕๐๐ บาท(๓) บุคลากรซึ่งคณบดีแต่งตั้งให้ปฏิบัติงานเกี่ยวกับการดำเนินการตามระเบียบนี้ให้ได้รับค่าตอบแทนเดือนละไม่เกิน ๑,๕๐๐ บาทต่อคน(๔) รายจ่ายหมวดค่าใช้สอย วัสดุ ครุภัณฑ์และสิ่งก่อสร้างให้ดำเนินการตามระเบียบและคำสั่งของมหาวิทยาลัยที่เกี่ยวข้องระเบียบกระทรวงการคลังและระเบียบสำนักนายกรัฐมนตรีว่าด้วยการพัสดุสำหรับสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการจัดจ้างได้(๕) รายจ่ายหมวดค่าสาธารณูปโภค(๖) การเบิกจ่ายเงินอื่นใดที่มิได้กำหนดไว้ในระเบียบนี้หรือแตกต่างไปจากที่กำหนดไว้ต้องได้รับการอนุมัติจากอธิการบดีก่อนบุคคลที่ได้รับแต่งตั้งตามข้อ๘ (๑) (๒) และ (๓) ในขณะเดียวกันให้ได้รับค่าตอบแทนในอัตราสูงสุดเพียงอัตราเดียวกรณีค่าตอบแทนคณะกรรมการในข้อ ๘ (๑) หรือ (๒) เกินจำนวนเงินที่ได้รับให้ปรับลดค่าตอบแทนลงตามสัดส่วนในวงเงินที่ได้รับข้อ ๙ ให้คณะมีอำนาจเก็บรักษาเงินสดไว้สำรองจ่ายได้ไม่เกิน ๕๐,๐๐๐ บาทและเมื่อมีการจ่ายเงินสดสำรองรายการใด ๆให้ขออนุมัติเบิกจ่ายเงินจากมหาวิทยาลัยมาคืนให้เต็มวงเงินสำรองจ่ายอย่างน้อยเดือนละ๑ ครั้ง และให้คณะจัดทำทะเบียนคุมเงินสดสำรองจ่ายตามแบบที่มหาวิทยาลัยกำหนดข้อ ๑๐ รายจ่ายตามข้อ ๘ ยกเว้นข้อ ๘ (๑)ให้คณบดีมีอำนาจอนุมัติและก่อหนี้ผูกพันและให้เบิกจ่ายได้ไม่เกินร้อยละ ๘๐ของวงเงินรายรับที่จัดเก็บได้ตามข้อ ๔ ในแต่ละปีการศึกษาข้อ ๑๑ ให้คณะ จัดทำรายงานการรับ -จ่ายเงินทุกสิ้นปีการศึกษาเสนอมหาวิทยาลัยทราบข้อ ๑๒ ให้อธิการบดีรักษาการตามระเบียบนี้และให้มีอำนาจวินิจฉัยตีความปัญหาเกี่ยวกับการปฏิบัติการตามระเบียบนี้ประกาศ ณ วันที่ ๒๐กุมภาพันธ์ พ.ศ. ๒๕๕๐จรวยพร ธรณินทร์ปลัดกระทรวงศึกษาธิการนายกสภามหาวิทยาลัยเทคโนโลยีราชมงคลพระนครมณฑิตา/ผู้จัดทำ๑๕ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๓๓/๙ กรกฎาคม ๒๕๕๐